stanford-oval/wikipedia huggingface dataset:
Evermore (אלבום)
ביקורת > הערכה ביקורתית

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 8.0/10
Metacritic: 85/100
ציוני ביקורות
מקור: ציון
דיילי טלגרף: 
הגרדיאן: 
NME: 
The Sydney Morning Herald: 
אייריש טיימס: 
אינדפנדנט: 
The Line of Best Fit: 8/10
הטיימס: 
רולינג סטון: 
אנטרטיינמנט ויקלי: A
כבר בצאתו הופנו כלפי האלבום ביקורות חיוביות רבות בדומה לאלבומה הקודם, Folklore. בדיילי טלגרף העניקו לו ציון של ארבעה כוכבי זהב מתוך חמישה, וציינו לטובה את כתיבת האלבום. בגרדיאן העניקו לאלבום את אותו הציון גם כן. באותה הביקורת כתבו כי Evermore כולל רצועות מגוונות שלא דומות אחת לשנייה. ב-NME העניקו לאלבום ציון של חמישה כוכבי זהב מתוך חמישה, וכתבו כי אווירתו דומה מאוד לזו של 1989, שיצא לאור ב-2014. ב-The Sydney Morning Herald העניקו את אותו הציון. ב-American Songwriter ערכו השוואה בין Folklore ל-Evermore ועל קו הדמיון המשותף ביניהם. במטקריטיק קיבל האלבום ציון של 85 על סמך 29 ביקורות.
באייריש טיימס נתנו ל-Evermore ארבעה כוכבי זהב. ב-The Line of Best Fit העניקו לו ציון של 8/10, וכתבו עליו ביקורת חיובית. ‏MusicOMH שיבחו את "Willow" וציינו כי מדובר ברצועה הטובה באלבום. בטיימס העניקו לו ציון של ארבעה כוכבי זהב בסך הכול, וסקרו את המעורבות של בן הזוג שלה, ג'ו אלווין, באלבום. בשקלול הציונים של AnyDecentMusic?, הוא קיבל ציון של 8.0 בסולם 10, מה שהפך אותו לאחד מאלבומיה היחידים של סוויפט שהצליחו לעשות זאת. ברולינג סטון קיבל ציון זהה לזה של קודמו, ארבעה וחצי כוכבי זהב. באנטרטיינמנט ויקלי הפנו כלפי Evermore ביקורת חיובית, עם ציון A, בדומה ל-Folklore. בהמשך, פורסם שהממוצע שלו עלה ל-88 במטקריטיק. בווראייטי קיבל ציון של 93 בסולם של 100. עיתון "הארץ" פרסם ביקורות על האלבום גם כן. ב-13 בדצמבר עדכנו כי על סמך 13 ביקורות, הציון שלו מסתכם ב-87. מבקר המוזיקה, כריס וילמן, החמיא להפקה שב-Evermore ולקולותיה של סוויפט. בביקורות פחות חיוביות, כריס ריצ'רדס מוושינגטון פוסט טען כי האלבום ארוך ומייגע, ושמיעתו בלתי נסבלת. מיקאל ווד מלוס אנג'לס טיימס הרגיש שהאלבום מכיל "שאריות" של Folklore וטען שהוא "פשוט חוזר על הטריק שלו". בפיצ'פורק קיבל ציון של 7.9 בסולם 10.
Evermore, יחד עם קודמו, זכה לשבחים ביקורתיים רבים מטעם מבקרי המוזיקה ותואר כאחד מהאלבומים המשפיעים ביותר שיצאו בשנת 2020. ב-Yahoo! נכתב שסוויפט השפיעה ושינתה את המשבר התרבותי שנגרם כתוצאה ממגפת הקורונה, באמצעות Folklore ו-Evermore.
ביקורת > רשימות סיכום שנה

האלבום נכלל ברשימות סיכום השנה שפורסמו לאחר 11 בדצמבר 2020, בהן נכלל גם Folklore.‏ Evermore דורג בראש הרשימות של USA Today, ‏NJ.com ומגזין וראייטי.
| ארגון | רשימה | מיקום | הערות | מקור |
| --- | --- | --- | --- | --- |
| הבוסטון גלוב | 12 אלבומי הפופ הטובים ביותר בשנת 2020 | נכלל | Folklore נכלל גם |  |
| בוקר טוב אמריקה | 50 האלבומים הטובים ביותר של שנת 2020 | 7 | מקום משותף עם Folklore |  |
| וראייטי | האלבומים הטובים ביותר על פי כריס וילמן לשנת 2020 | 1 | מקום משותף עם Folklore |  |
| פייננשל טיימס | 10 האלבומים הטובים ביותר לשנת 2020 | 9 | מקום משותף עם Folklore |  |
| פילדלפיה אינקוויירר | אלבומי מוזיקת הפופ המובילים | 6 | מקום משותף עם Folklore |  |
| רולינג סטון | 20 האלבומים המובילים על פי רוב שפילד לשנת 2020 | 5 | Folklore מקום ראשון |  |
| Chorus.fm | 30 האלבומים המובילים לשנת 2020 | 6 | Folklore מקום שני |  |
| Herald Sun | האלבומים הטובים ביותר של שנת 2020 | נכלל | Folklore נכלל גם |  |
| KIIS-FM | האלבומים המועדפים על טניה ראד לשנת 2020 | נכלל | Folklore נכלל גם |  |
| NJ.com | 50 האלבומים שהצילו אותנו משנת 2020 | 1 | מקום משותף עם Folklore |  |
| Metro Times | המוזיקה החדשה הטובה ביותר לשנת 2020 | 2 | מקום משותף עם Folklore |  |
| Our Culture Mag | 50 האלבומים הטובים ביותר לשנת 2020 | 4 | מקום משותף עם Folklore |  |
| PopSugar | 50 האלבומים הטובים ביותר לשנת 2020 | 17 | Folklore מקום 16 |  |
| South China Morning Post | האלבומים הטובים ביותר של שנת 2020 | 2 | Folklore מקום ראשון |  |
| Star Tribune | 10 האלבומים המובילים על פי ג'ון ברים | 5 | מקום משותף עם Folklore |  |
| USA Today | 10 האלבומים הטובים ביותר לשנת 2020 | 1 | מקום משותף עם Folklore |  |
| Us Weekly | סיכום השנה! 10 דברים טובים שהתרחשו בשנת 2020 | נכלל | מקום משותף עם Folklore |  |
| Yahoo! Entertainment | 10 המובילים על פי לורי מג'בסקי | 6 | Folklore מקום ראשון |  |
ביקורת > פרסים ומועמדויות

| שנה | ארגון | פרס | תוצאה | מקור |
| --- | --- | --- | --- | --- |
| 2020 | גינס שיאי עולם | הפער הקצר ביותר בין אלבומים שכבשו את פסגת מצעד הבילבורד 200 – לזמרת | זכייה |  |
| 2021 | פרסי המוזיקה האמריקאית | אלבום הפופ/רוק האהוב ביותר | זכייה |  |
| 2021 | פרסי המוזיקה של ARIA | האמן הבינלאומי הטוב ביותר (Evermore) | זכייה |  |
| 2022 | פרסי גראמי | אלבום השנה | מועמדות |  |
| 2022 | פרסי ג'ונו | האלבום הבינלאומי של השנה | מועמדות |  |
הצלחה מסחרית

חברת התקליטים ריפבליק רקורדס דיווחה כי Evermore נמכר בלמעלה ממיליון עותקים ברחבי העולם בשבוע הראשון לצאתו – אלבומה השלישי של סוויפט שעשה זאת בתוך 16 חודשים. בנוסף לכך, הוא היה לאלבום האולפן השמיני שלה ברציפות שעשה זאת; היחיד שלא עשה זאת הוא אלבום הבכורה שלה, Taylor Swift. בזכות Evermore הייתה סוויפט לאמן המושמע ביותר בשנת 2020 באמזון מיוזיק בכל הסוגות המוזיקליות.
הצלחה מסחרית > ארצות הברית

כבר בצאתו ניצב האלבום בפסגת מצעד האייטונס של ארצות הברית. בסמוך לכך שיר חג המולד שלה, "Christmas Tree Farm", נכנס למצעד האייטונס גם כן. הסינגל המוביל מהאלבום, "Willow", נכנס לעשירייה הפותחת של המצעד, כמו גם מרבית שירי האלבום. בצהרי אותו היום עלה השיר למקום הראשון, הפעם ה-42 בקריירה המוזיקלית של סוויפט. ביממה אחת כל שירי האלבום נכנסו ל-20 השירים הפותחים בספוטיפיי ארצות הברית, וצברו עשרות מיליוני השמעות. בערב 12 בדצמבר 2020 פרסמו Hits Daily Double כי מכירות האלבום בשבוע הראשון יהיו בין 300 אלף ל-350 אלף עותקים, ללא עותקים פיזיים. בעקבות צאת האלבום, עקפה סוויפט את אריאנה גרנדה והפכה לאמנית המושמעת ביותר בספוטיפיי בדצמבר.
ב-20 בדצמבר נודע באופן רשמי כי האלבום כבש את פסגת מצעד הבילבורד 200, עם מכירות של 329,000 עותקים בשבוע. האלבום הוא השמיני ברציפות של סוויפט שניצב בראש המצעד – האישה הראשונה במצעד שהגיע לנתון כזה. בעקבות ההצלחה הגדולה לה Evermore זכה, חזר Folklore למקום השלישי במצעד עם מכירות של 133,000 עותקים – הפעם הראשונה בה שני אלבומים של מוזיקאית ניצבים בשלושת המקומות הראשונים במצעד.
במצעד הבילבורד הוט 100 "Willow" התברג במקום הראשון והיה לשירה השביעי באופן כללי ולשירה השני בשנת 2020 של סוויפט שהצליח לעשות זאת. ביולי 2020 הייתה סוויפט לאמן הראשון בהיסטוריה שהתברג במקום הראשון באותו השבוע במצעד הבילבורד הוט 100 ובמצעד הבילבורד 200, עם "Cardigan" ו-Folklore. היא הייתה גם לאמן הראשון בהיסטוריה שעשה זאת פעמיים, עם "Willow" ו-Evermore. כמו כן, הצליח "Willow" להתברג במקום הראשון במצעד השירים הדיגיטליים, מה שהפך את סוויפט לאמן הראשון בהיסטוריה שצבר 21 שירים שכבשו את פסגת המצעד. היא הצטרפה ל-BTS וניקי מינאז' כחלק מהאמנים היחידים שהגיעו למקום הראשון במצעד שלוש פעמים בשנת 2020. כל 15 רצועות האלבום נכנסו למצעד הבילבורד הוט 100, וסוויפט שברה את שיאה של מינאז' והפכה לאישה עם מרבית הכניסות במצעד, עם 128 שירים בסך הכול.
ב-27 בדצמבר פורסם ב-Hits Daily Double כי מכירות האלבום בשבוע השני לצאתו יהיו בין 155 אלף ל-160 אלף עותקים ובעקבות כך, חסם את האלבום McCartney III של פול מקרטני מלהגיע למקום הראשון בבילבורד 200. כאשר הוציאה סוויפט את שתי רצועות הבונוס "Right Where You Left Me" ו-"It's Time to Go" ב-7 בינואר 2021, הן זכו להצלחה במדינה. הראשונה מביניהן, הצליחה לכבוש את פסגת מצעד האייטונס של המדינה והייתה לשירה ה-44 שעשה זאת. בנוסף לכך, הצליחה הרצועה השנייה מביניהן, להגיע למקום השני במצעד האייטונס. Evermore ירד למקום השני במצעד אלבומי האייטונס, תוך שמהדורת הדלוקס שלו דורגה במקום הראשון. ב-8 בינואר עלה "It's Time to Go" למקום הראשון במצעד, ואילו "Right Where You Left Me" ירד למקום השני. סוויפט הייתה לאמן הראשון בהיסטוריה שהצליח לכבוש עם 45 שירים את פסגת המצעד.
אף על פי שיצא בשבועיים האחרונים של 2020, Evermore הפכך לאחד מעשרת האלבומים הנמכרים ביותר בשנת 2020. הוא דורג במקום השמיני ברשימת האלבומים הנמכרים ביותר של רולינג סטון בשנת 2020, תוך שדורג במקום העשירי ברשימת האלבומים הנמכרים ביותר בשנת 2020, שפורסמה על ידי נילסן סאונדסקאן. זאת, בנוסף לכך ש-Folklore הוכתר לאלבום הנמכר ביותר בשנת 2020 בשתי הרשימות. באותה העת חזר האלבום למקום הראשון במצעד הבילבורד 200 עם מכירות של 54,000 עותקים. הוא נשאר בראש המצעד 51 שבועות בסך הכול. לאחר צאתו על גבי תקליט ב-28 במאי 2021, נמכרו למעלה מ-40,000 עותקי תקליטים שלו; שיא של כל הזמנים, כשהקודם שהחזיק בו היה ג'ק וייט עם אלבומו, Lazaretto, שנמכר בלמעלה מ-40,000 עותקי תקליטים בשבוע שלם.
הצלחה מסחרית > סין

בפחות משעה הצליח האלבום להימכר בלמעלה מ-165,000 עותקים ברפובליקה העממית של סין. דקות אחדות לאחר מכן הוענק לו באופן רשמי תואר אלבום כסף, על מכירות של למעלה ממיליון עותקים במדינה. האלבום הפך לאלבום הרביעי של אמן בינלאומי הנמכר ביותר במדינה בשנת 2020, כאשר הוא עקף את Positions של אריאנה גרנדה. כמה שעות לאחר מכן נמכר בלמעלה מ-470,000 עותקים והפך לאלבום השלישי של אמן בינלאומי הנמכר ביותר במדינה בשנת 2020, כאשר הוא עוקף את Music to Be Murdered By של אמינם. לקראת סוף דצמבר 2020, נודע כי נמכרו למעלה מ-500,000 עותקים דיגיטליים של האלבום במדינה – האלבום החמישי של סוויפט שעושה זאת. לבסוף, הוכרז באופן רשמי כי הוא האלבום השלישי של אמן בינלאומי הנמכר ביותר במדינה בשנת 2020, מאחורי Changes של ג'סטין ביבר ו-Folklore שלה.
הצלחה מסחרית > כלל העולם

האלבום הגיע למקום הראשון במצעדי אייטונס של 45 מדינות שונות ברחבי העולם בפחות משלוש שעות. בהמשך דווח כי הוא הגיע למקום הראשון ב-67 מצעדי אייטונס ברחבי העולם. בנוסף לכך, פורסם כי ביממה אחת, צברו שירי האלבום למעלה מ-66.3 מיליון השמעות בסך הכול. בממלכה המאוחדת הצליח האלבום להגיע למקום הראשון במצעד האלבומים הבריטי. בזכות נתון זה הפכה סוויפט לאמן היחיד שהצליח להגיע למקום הראשון במצעד עם שני אלבומים שונים באותה השנה, ולאמן הרביעי (ביחד עם מדונה, קיילי מינוג וברברה סטרייסנד) שהגיע עם שישה אלבומים שונים לראש המצעד. הסינגל המוביל מהאלבום "Willow", הצליח להגיע למקום השלישי במצעד הסינגלים הבריטי ונחסם על ידי "Rockin' Around the Christmas Tree" ו-"All I Want for Christmas Is You" מלכבוש את פסגת המצעד, שזכו להצלחה מחודשת בעקבות חג המולד. שני השירים "Champagne Problems" ו-"No Body, No Crime" נכנסו אליו למקום ה-15 וה-19 בהתאמה. ב-8 בינואר 2021 עלה Evermore למקום הראשון במצעד האלבומים בשנית.
בשבוע הראשון לצאתו צבר האלבום 254.4 מיליון השמעות בספוטיפיי, מה שהופך אותו לשבוע הפתיחה השני בגודלו מבחינת השמעות לאמנית בשנת 2020, מאחורי שבוע הפתיחה של אלבומה, Folklore. הקודמת שהחזיקה בשבוע הפתיחה השני בגודלו בשנת 2020, הייתה אריאנה גרנדה עם אלבומה, Positions. מגזין בילבורד פרסם כתבה וכלל את סוויפט כחלק ממחזיקת השיאים הגדולה ביותר במצעדי הבילבורד. באוסטרליה, האלבום והסינגל המוביל מתוכו התברגו במקומות הראשונים במצעדי ה-ARIA.‏ Evermore הגיע למקום הראשון במצעד האלבומים האוסטרלי גם כן, והיה לאלבומה השביעי של סוויפט שעשה זאת. היא קבעה שיא היסטורי כאשר הצליחה להשיג שני מקומות ראשונים במצעד האלבומים האוסטרלי בשנה אחת, בפרק זמן של 19 שבועות האחד מהשני. "Willow" ניצב במקום הראשון במצעד הסינגלים האוסטרלי.
באירלנד האלבום ניצב במקום השלישי במצעד האלבומים האירי. בנוסף, הוא היה האלבום הדיגיטלי הנמכר והמושמע ביותר באותו השבוע. במקביל, "Willow" הגיע למקום השלישי במצעד הסינגלים האירי, לצד הרצועות "Champagne Problems" ו-"No Body, No Crime" שנכנסו למצעד במקום השישי וה-11 בהתאמה. בשנת 2021 עלה האלבום למקום השני במצעד האלבומים האירי. בניו זילנד, נכנסו השירים "Willow",‏ "Champagne Problems",‏ "No Body, No Crime" ו-"Gold Rush" למקום הראשון, השני, השלישי והרביעי בהתאמה. בספוטיפיי העולמי כל רצועות האלבום נכנסו ל-28 הגדולים. "Willow" התברג במקום הראשון עם 7.268 מיליון השמעות ביממה אחת; אחת מהבכורות הגדולות ביותר של שיר בשנת 2020 ולצידו נכנסו שש רצועות נוספות לעשירייה הפותחת.
השפעה

Evermore היה לאלבום ההפתעה השני של סוויפט בדומה לקודמו, Folklore. דרך ההוצאה של שני האלבומים בפרקי זמן קצרים האחד מהשני הושוותה לביטלס, יו 2, פרינס ודייוויד בואי, ב-Vulture שנהגו להוציא את אלבומיהם בפרקי זמן קצרים ללא הכרזה. נכתב כי הידיעה על כך שהיא שהוציאה אלבום הפתעה נוסף בשנת 2020 "הגיעה כהלם גדול". ב-Our Culture Mag כתבו כי "הצורה בה סוויפט הצליחה להוציא אלבום מעולה בדומה לקודמו, תוך שהיא הקליטה באותה העת גם את ששת אלבומי האולפן הראשונים שלה, ראויה לשבח". ב-NJ.com הודו לסוויפט על שהפכה את "שנת הקורונה לקצת יותר נסבלת" והוסיפו כי אף אמן אחר במעמדה "לא היה בולט כל כך בשנת 2020". ב-The Sydney Morning Herald כינו אותה כ"מלכת הפרודוקטיביות של מגפת הקורונה".
בילבורד הגדיר את Evermore ו-Folklore כדוגמאות הבולטות ביותר לאופן שבו מגפת הקורונה השפיעה על תעשיית המוזיקה בשנת 2020. באותה הכתבה ציינו גם את ההצלחה המסחרית הגדולה לה זכו שני האלבומים. בנוסף, שני האלבומים דורגו יחדיו ברשימות סוף השנה של המגזין, ואף קיבלו שבחים ביקורתיים כאחד. ב-Arre כתבו כי שני האלבומים היו חלק בלתי נפרד משנת 2020. במגזין וראייטי בחר כריס וילמן ב-Evermore כאלבום הטוב ביותר שיצא בשנה זו, וציין את ההשפעה הרבה שלו. גם ב-USA Today הוא נבחר ל"אלבום השנה", תוך שנכתב עליו כי: "בדיוק כשעמדנו לפרסם את רשימת 'האלבומים הטובים ביותר של שנת 2020' בה דירגנו את Folklore במקום הראשון, הוציאה סוויפט והפתיעה אותנו עם Evermore; אלבום הרפתקני אף יותר מקודמו. החלטנו לכלול אותם במקום הראשון". שיריה היו לתוכן המוביל ביותר ב-Genius בשנת 2020 וצברו למעלה מ-31 מיליון צפיות בסך הכול.
בהשראת הרצועה "Champagne Problems", מלון היוקרה הצרפתי רויאל שמפיין הוטל אנד ספא הציע לאורחיו חבילה חדשה בשם "פתרון שמפניה", הכוללת בקבוק דום פריניון, מותג השמפניה המוזכר במילות השיר.
השפעה > תביעה על שם האלבום

ב-2 בפברואר 2021 הגיש צוות הניהול של פארק אוורמור (פארק שעשועים בפלזנט גרוב, יוטה), תביעה נגד סוויפט וצוותה בגין שהפרו לכאורה את סימן המסחר "EVERMORE". הצוות ביקש להימנע מהמשך השימוש של סוויפט במילה ודרש פיצויים בסך של שני מיליון דולרים או חלק מההכנסות של האלבום, כולל תשלומים על השימוש בעורכי דין. היועץ של הפארק שלח מכתב הפסקת פעילות לצמיתות לעורך דינה של סוויפט ב-29 בדצמבר 2020. בתגובה, הצהיר עורך דינה: "כאשר מרשתי הוציאה את האלבום בשם הזה, הרווחים של הפארק גדלו והדבר הוביל לפריחה מסחרית ולא להפך".
בהמשך טען הצוות של הפארק כי שם אלבומה של סוויפט Evermore, מבלבל את הצרכנים ומשפיע לרעה על יכולת החיפוש של הפארק באינטרנט ובכלל. על פי מסמכי בית המשפט שהגיש צוות הפארק, המבקרים בו תהו האם האלבום הוא שיתוף פעולה בין סוויפט והפארק, וכי ביום בו הוכרז על צאתו של Evermore (10 בדצמבר 2020), התנועה באתר האינטרנט הרשמי של הפארק עלתה ב-330.4 אחוזים בהשוואה ליום הקודם. עוד נודע, כי הדבר השפיע על מנוע החיפוש של גוגל. בין היתר, עלתה הטענה כי "בעקבות צאת האלבום, היכולת של המבקרים למצוא את המקום באינטרנט קטנה ואף הפכה לקשה מנשוא".
צוותה של סוויפט הכחיש את ההאשמות במכתב שהוגש לבית המשפט, והתייחס לתביעה כ"חסרת בסיס". במכתב, נאמר כי "לא יעלה על הדעת שיש סיכוי לבלבול בין פארק השעשועים לבין המוזיקה של גברת סוויפט", ועלתה הטענה כי הסחורה של הפארק, כגון "ביצי דרקון קטנות וטלאי גילדה" אינה דומה למוצריה של סוויפט. בהצהרה בבילבורד, דוברה של סוויפט כינה את התביעה ככזו שהוגשה "בקלות דעת" והטיל ספק בכוונה האמיתית מאחוריה.
ב-24 בפברואר 2021 חברת ניהול זכויות היוצרים TAS (חברת הסימנים המסחריים וזכויות היוצרים של סוויפט) הגישה תביעה נגדית כנגד פארק השעשועים על הפרות זכויות יוצרים, עקב השמעה את שיריה של סוויפט "Love Story",‏ "You Belong with Me" ו-"Bad Blood" באופן קבוע בהופעות שהתקיימו שם, ללא היתר מתאים. מ-TAS נמסר כי הנהלת הפארק "התעלמה באופן בוטה מההודעות הרבות של BMI (ארגון זכויות יוצרים בתעשיית המוזיקה) ובחרה במקום להמשיך ולהפיק תועלת מסחרית מהשמעת השירים הבלתי מורשית של סוויפט, למרות ידיעה ממשית על האחריות והעונשים המשמעותיים שיכולים להיות מוטלים לפי "חוק זכויות היוצרים להגנת אמנים". בהמשך, פורסם כי "קן ברטשניידר (מנכ"ל הפארק) פנה ל-BMI וביקש היתר רטרואקטיבי שיכסה את כל השמעת השירים הבלתי מורשית שאירעה משנת 2018 עד 2021, לאחר שהבין שתביעה מטעם הנהלתה סוויפט הולכת להגיע".
במרץ 2021 דיווח דוברה של סוויפט כי לפי ההחלטה שהתקבלה, שני הצדדים "החליטו לוותר על התביעות האחד של השני, ללא הסדר כספי".
רשימת רצועות

| Evermore> מס' | Evermore> שם | Evermore> כותב(ים) | Evermore> מפיק(ים) | Evermore> משך | Evermore>  | Evermore>  | Evermore>  | Evermore>  | Evermore>  |
| --- | --- | --- | --- | --- | --- | --- | --- | --- | --- |
| 1. | Willow  | טיילור סוויפט, ארון דסנר | דסנר | 3:34 |  |  |  |  |  |
| 2. | Champagne Problems  | סוויפט, ויליאם באורי | סוויפט, דסנר | 4:04 |  |  |  |  |  |
| 3. | Gold Rush  | סוויפט, ג'ק אנטונוף | סוויפט, אנטונוף | 3:05 |  |  |  |  |  |
| 4. | 'Tis the Damn Season  | סוויפט, דסנר | דסנר | 3:49 |  |  |  |  |  |
| 5. | Tolerate It  | סוויפט, דסנר | דסנר | 4:05 |  |  |  |  |  |
| 6. | No Body, No Crime (בהשתתפות חיים)   | סוויפט | סוויפט, דסנר | 3:35 |  |  |  |  |  |
| 7. | Happiness  | סוויפט, דסנר | דסנר | 5:15 |  |  |  |  |  |
| 8. | Dorothea  | סוויפט, דסנר | דסנר | 3:45 |  |  |  |  |  |
| 9. | Coney Island (בהשתתפות דה נשיונל)   | סוויפט, דסנר, ברייס דסנר, באורי | דסנר, ברייס דסנר | 4:35 |  |  |  |  |  |
| 10. | Ivy  | סוויפט, אנטונוף, דסנר | דסנר | 4:20 |  |  |  |  |  |
| 11. | Cowboy like Me  | סוויפט, דסנר | דסנר | 4:35 |  |  |  |  |  |
| 12. | Long Story Short  | סוויפט, דסנר | דסנר | 3:35 |  |  |  |  |  |
| 13. | Marjorie  | סוויפט, דסנר | דסנר | 4:17 |  |  |  |  |  |
| 14. | Closure  | סוויפט, דסנר | דסנר, בי ג'יי ברטון, ג'יימס מקאליסטר | 3:00 |  |  |  |  |  |
| 15. | Evermore (בהשתתפות בון איבר)   | סוויפט, ג'סטין ורנון, באורי | סוויפט, דסנר | 5:04 |  |  |  |  |  |
| משך כולל: | משך כולל: | משך כולל: | משך כולל: | 60:38 |  |  |  |  |  |
| Evermore — מהדורת דלוקס פיזית> מס' | Evermore — מהדורת דלוקס פיזית> שם | Evermore — מהדורת דלוקס פיזית> כותב(ים) | Evermore — מהדורת דלוקס פיזית> מפיק(ים) | Evermore — מהדורת דלוקס פיזית> משך | Evermore — מהדורת דלוקס פיזית>  | Evermore — מהדורת דלוקס פיזית>  | Evermore — מהדורת דלוקס פיזית>  | Evermore — מהדורת דלוקס פיזית>  | Evermore — מהדורת דלוקס פיזית>  |
| --- | --- | --- | --- | --- | --- | --- | --- | --- | --- |
| 16. | Right Where You Left Me  | סוויפט, דסנר | דסנר | 4:05 |  |  |  |  |  |
| 17. | It's Time to Go  | סוויפט, דסנר | דסנר | 4:15 |  |  |  |  |  |
| משך כולל: | משך כולל: | משך כולל: | משך כולל: | 69:08 |  |  |  |  |  |
| Evermore — מהדורה יפנית (רצועות בונוס)> מס' | Evermore — מהדורה יפנית (רצועות בונוס)> שם | Evermore — מהדורה יפנית (רצועות בונוס)> כותב(ים) | Evermore — מהדורה יפנית (רצועות בונוס)> מפיק(ים) | Evermore — מהדורה יפנית (רצועות בונוס)> משך | Evermore — מהדורה יפנית (רצועות בונוס)>  | Evermore — מהדורה יפנית (רצועות בונוס)>  | Evermore — מהדורה יפנית (רצועות בונוס)>  | Evermore — מהדורה יפנית (רצועות בונוס)>  | Evermore — מהדורה יפנית (רצועות בונוס)>  |
| --- | --- | --- | --- | --- | --- | --- | --- | --- | --- |
| 18. | Willow (גרסת מכשפה רוקדת – רמיקס מאת אלווירה)   | סוויפט, דסנר | דסנר | 3:04 |  |  |  |  |  |
| 19. | Willow (גרסת מכשפה בודדה)   | סוויפט, דסנר | דסנר | 3:34 |  |  |  |  |  |
| משך כולל: | משך כולל: | משך כולל: | משך כולל: | 75:45 |  |  |  |  |  |
קרדיטים

כל הקרדיטים שלהלן לקוחים מטיידל, ופיצ'פורק.
קרדיטים > מוזיקאים

| 0 | 1 | 2 |
| --- | --- | --- |
|  טיילור סוויפט – קולות ראשיים (כל הרצועות), כתיבה (כל הרצועות), הפקה מוזיקלית (רצועות 2, 3, 6, 15)  ארון דסנר – הפקה מוזיקלית (1, 2, 4–17), כתיבה (1, 4, 5, 7–14, 16, 17), תכנות מכונת תופים (1, 4–5, 7, 9–17), כלי הקשה (1, 10–12), כלי מקלדת (1, 5, 7, 11–12, 16–17), סינתיסייזרים (1–2, 4, 6–7, 9–12, 14–17), פסנתר (1–2, 4–8, 11, 13–15, 17), גיטרה חשמלית (1, 4, 6–12, 16–17), גיטרה בס (1, 4–10, 12, 14, 16–17), גיטרה אקוסטית (1–2, 4, 6–13, 16–17), סינת' בס (2, 10–13, 17), מנדולינה (6), הקלטת שדה (6), תוף מרים (8), גיטרה גבוהת מיתרים (9–10), מערכת תופים (10), גיטרת ברידג' (10), זמזום (13), בנג'ו (16)  ברייס דסנר – הפקה מוזיקלית (9), כתיבה (9), תזמור (1, 4–5, 7, 9–17), פסנתר (9, 14), מפעם (9), גיטרה חשמלית (12)  ג'יימס מקאליסטר – סינתיסייזרים (1, 5, 10, 12, 14), תכנות מכונת תופים (1, 5, 10, 12), כלי הקשה (5), כלי מקלדת (5, 10), מפעם ורמונה (13), מערכת תופים (14, 16)  בריאן דוונדורף – כלי הקשה (1, 10, 13), תכנות מכונת תופים (1, 5, 9–10, 13, 17), מערכת תופים (9, 12)  יוקי נומאטה רזניק – כינור (1, 4–5, 7, 9–17)  קלריס ג'נסן – צ'לו (1, 4, 5, 9–13, 15, 17)  ג'ייסון טרוטינג – גלוקנשפיל (1), כלי הקשה (5, 9, 13), מערכת תופים (9), קרוטלס (12, 15), כלי הקשה ממתכת (12), מקל אקורד (13–14, 17) |  אלכס סופ – חליל (1, 15)  סי ג'יי קמריירי – קרן יער (1)  תומאס ברטלט – כלי מקלדת (1, 4, 7, 8, 16–17), סינתיסייזרים (1, 4, 7, 8, 10, 17), פסנתר (8, 16–17)  ויליאם באורי – כתיבה (2, 9, 15), פסנתר (15)  לוגן קואל – בס זקוף (2, 10–11, 14–15)  ג'ק אנטונוף – הפקה מוזיקלית (3), כתיבה (3, 10), תופים (3), כלי הקשה (3), בס (3), גיטרה חשמלית (3), גיטרה אקוסטית (3), גיטרת סלייד (3), פסנתר (3), מלוטרון (3), קולות רקע (3)  מייקי פרידום הארט – DX7‏ (3), גיטרה חשמלית (3), ניילון גיטרה (3), פנדר רודס (3), צ'לסטה (3)  שון האצ'ינסון – תופים (3)  מייקל רידלברגר – תופים (3)  אוון סמית' – קרניים (3)  פטריק ברגר – OP-1‏ (3)  בובי הוק – כינור (3)  ניק לויד – אורגן האמונד B3‏ (4, 16)  ג'וש קאופמן – הרמוניום (4, 16), גיטרת ברכיים (4, 6, 11), גיטרה חשמלית (6, 8, 16), גיטרה אקוסטית (8), אורגן (6), מפוחית (6, 11, 16), מנדולינה (11)  בנימין לאנז – טרומבון (4, 10), ניהול קרן (4), סינת' מודולרי (8, 10) |  דניאל חיים – קולות (6)  אסתי חיים – קולות (6)  ג'יי טי בייטס – מערכת תופים (6–8, 10, 17), כלי הקשה (8, 16–17)  ריאן אולסון – תפקידים שונים (7, 13, 17)  מאט ברנינגר – קולות (9)  סקוט דוונדורף – גיטרה בס (9), פסנתר כיס (9)  ג'סטין ורנון – קולות רקע (10, 13), משולש (10), מערכת תופים (10–11, 14), בנג'ו (10), גיטרה חשמלית (10–11, 17), פרופט X ‏(13), מסינה (14), סינתיסייזרים (15), הקלטת שדה (15), קולות (15), גיטרה בס (17), גיטרה אקוסטית (17)  קייל רזניק – חצוצרה (10, 12, 14, 17)  מרקוס מומפורד – קולות רקע (11)  מרג'ורי פינליי – קולות רקע (13)  טרבר האגן – חצוצרה (14), מיקס ללא קלט (14)  בי ג'יי ברטון – הפקה נוספת (14)  ג'יימס מקאליסטר – הפקה נוספת (14)  גבריאל קבזאס – צ'לו (14–15)  דייב נלסון – טרומבון (14, 17)  סטיוארט בוגי – קלרינט אלט (15), קלרינט קונטרבס (15), חליל (15) |
הקלטת כלים נוספת
| --- | --- |
 קייל רזניק – כינור (1, 4–5, 7, 9–17)  בובי הוק – כינור (3):  ארון דסנר – מפעם ורמונה (13)  רובין ביינטון – פסנתר (באורי ב-15)
קרדיטים > טכני

| 0 | 1 | 2 |
| --- | --- | --- |
|  ג'ונתן לואו – הקלטה (1–2, 4–17), הקלטה קולית (1–5; סוויפט ב-6, 9; 10–14; סוויפט ב-15; 17), מיקסינג (כל הרצועות)  ארון דסנר – הקלטה (1–2, 4–17)  גרג קלבי – מאסטרינג (כל הרצועות)  סטיב פאלון – מאסטרינג (כל הרצועות) |  לורה סיסק – הקלטה (3), הקלטה קולית (8)  ג'ון רוני – עוזר הנדסה מוזיקלית (3)  ג'ון שר – עוזר הנדסה מוזיקלית (3)  אריאל ראצ'שייד – הקלטה קולית (דניאל ואסתי חיים ב-6)  |  מאט דימונה – הקלטה קולית (דניאל ואסתי חיים ב-6)  רובין ביינטון – הקלטה קולית (7; סוויפט ב-9; מומפורד ב-11; 16)  שון אובריאן – הקלטה קולית (ברנינגר ב-9)  ג'סטין ורנון – הקלטה קולית (בון איבר ב-15) |
קרדיטים > עיצוב

בת' גרברנט – צילום
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 22 |
|  איטליה | מצעד האלבומים האיטלקי | 26 |
|  אירלנד | מצעד האלבומים האירי | 2 |
|  ארגנטינה | ארגנטינה הוט 100 | 1 |
|  ארצות הברית | בילבורד 200 | 1 |
|  ארצות הברית | רולינג סטון טופ 200 | 1 |
|  ארצות הברית | מצעד האלבומים המסחריים | 1 |
|  ארצות הברית | מצעד האלבומים העכשוויים | 1 |
|  ארצות הברית | מצעד האלבומים האלטרנטיביים | 1 |
|  ארצות הברית | מצעד אלבומי הסטרימינג | 26 |
|  גרמניה | GfK – טופ 100 | 5 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 3 |
|  הונגריה | Mahasz | 20 |
|  הממלכה המאוחדת | מצעד האלבומים הבריטי | 1 |
|  הממלכה המאוחדת | מצעד האלבומים הדיגיטליים | 1 |
|  הממלכה המאוחדת | מצעד האלבומים המסחריים | 14 |
|  הממלכה המאוחדת | מצעד אלבומי הסטרימינג | 1 |
|  ולוניה | אולטראטופ 40 | 20 |
|  טאיוואן | ג'י-מיוזיק | 1 |
|  יפן | אוריקון | 19 |
|  ליטא | AGATA | 5 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 20 |
|  ספרד | PROMUSICAE | 11 |
|  סקוטלנד | מצעד האלבומים הסקוטי | 3 |
|  פולין | ZPAV | 46 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 7 |
|  פלנדריה | אולטראטופ 50 | 1 |
|  צ'כיה | ČNS IFPI | 8 |
|  צרפת | SNEP | 51 |
|  קנדה | מצעד האלבומים הקנדי | 1 |
|  קרואטיה | טופ ליסטה | 1 |
|  שוודיה | סוורייטופליסטן | 3 |
|  שווייץ | המצעד השווייצרי | 4 |